**A Komárom-Esztergom Vármegyei Kormányhivatal**

a kormányzati igazgatásról szóló 2018. évi CXXV. törvény alapján

pályázatot hirdet

**Építésügyi és Örökségvédelmi Főosztály**

**Építésügyi Osztály 1. (Esztergom)**

**építésügyi szakügyintéző**

munkakör/feladatkör betöltésére.

**A kormányzati szolgálati jogviszony időtartama:**

Határozatlan idejű kormányzati szolgálati jogviszony

**Foglalkoztatás jellege:**

Teljes munkaidős

**A munkavégzés helye:**

Komárom-Esztergom vármegye, 2500 Esztergom, Bottyán János u. 3.

**Ellátandó feladatok:**

A kormányhivatal illetékességi területén építésügyi hatósági feladatok ellátása.

**A munkakörhöz tartozó főbb tevékenységi körök:**

A jogszabályokban, továbbá a Komárom-Esztergom Vármegyei Kormányhivatal Szervezeti és Működési Szabályzatában és mindenkori Ügyrendjében megjelölt, valamint a Főispán által, a kormányhivatalra nézve kötelező hatállyal kiadott utasítások által meghatározott, építésügyi szakügyintézéssel kapcsolatos feladatok ellátása.

**Jogállás, illetmény és juttatások:**

A jogállásra, az illetmény megállapítására és a juttatásokra a kormányzati igazgatásról szóló 2018. évi CXXV. törvény, valamint a Komárom-Esztergom Vármegyei Kormányhivatal Közszolgálati Szabályzatának rendelkezései az irányadók.

**Pályázati feltételek:**

* magyar állampolgárság,
* cselekvőképesség,
* büntetlen előélet,
* vagyonnyilatkozat tételi eljárás lefolytatása,
* a kulturális örökség védelmével kapcsolatos szabályokról szóló 68/2018. (IV.9.) Korm. rendelet 22. melléklet a) pontja szerinti szakképzettség:

mesterképzésben szerzett, illetve a felsőoktatásról szóló 1993. évi LXXX. törvény alapján egyetemi vagy főiskolai szintű építészmérnök vagy építőmérnök (szerkezetépítő, magasépítő üzemmérnök) szakképzettség, okleveles műemlékvédelmi szakmérnök vagy ezekkel egyenértékűnek elismert szakképzettség.

* a kormányzati igazgatásról szóló 2018. évi CXXV. törvény 82. § (2) és (4) bekezdés szerinti kizáró ok hiánya

**A pályázat elbírálásánál előnyt jelent:**

* műemlékvédelmi szakmérnöki végzettség
* hatósági ügyintézés területén szerzett tapasztalat/ szakmai tapasztalat
* az építésügyi hatóságok kijelöléséről és működési feltételeiről szóló 237/2024. (VIII. 8.) Korm. rendelet szerinti építésügyi vizsga
* közigazgatási szakvizsga
* „B” kategóriás jogosítvány

**Elvárt kompetenciák:**

* megbízhatóság, felelősségvállalás, problémamegoldó-, döntés-, és önálló munkavégzési képesség, jó szóbeli és írásbeli kifejezőkészség,
* együttműködési, konfliktuskezelési és konfliktus-megelőzési képesség,
* pontosság,

**A pályázat részeként benyújtandó iratok, igazolások:**

* 87/2019.( IV.23.) Korm. rendelet 1. számú melléklete szerinti részletes fényképes szakmai önéletrajz.
* Iskolai végzettséget, szakképzettséget, nyelvismeretet igazoló okirat másolata.
* Erkölcsi bizonyítvány (3 hónapnál nem régebbi), vagy annak igényléséről szóló igazolás.
* A jelentkező nyilatkozata, mely szerint a benyújtott önéletrajzban és mellékleteiben foglalt személyes adatainak az eljárással összefüggésben szükséges kezeléséhez hozzájárul.
* Nyilatkozat arról, hogy a Kit. 95. §-aiban meghatározott összeférhetetlenség a pályázat benyújtásakor fennáll-e.

**A munkakör betölthetőségének időpontja:**

A munkakör a pályázat elbírálását követően **azonnal betölthető.**

**A pályázat benyújtásának határideje:**

2025. július 31.

**A pályázatok benyújtásának módja:**

* Postai úton, a pályázatnak a Komárom-Esztergom Vármegyei Kormányhivatal Humánpolitikai Osztályának a címére történő megküldésével (2800 Tatabánya, Bárdos László utca 2.). Kérjük a borítékon feltüntetni a pályázati adatbázisban szereplő azonosítószámot: KE/12/444-1/2025 valamint a munkakör megnevezését: **építésügyi szakügyintéző**
* Személyesen: Benis Erika Építésügyi és Örökségvédelmi Főosztályvezetőnél (Komárom-Esztergom Vármegyei Kormányhivatal 2800 Tatabánya, Bárdos L. u. 2.)
* e-mailen: humanpolitika@komarom.gov.hu e-mail címre történő megküldésével.

**A pályázati eljárás, a pályázat elbírálásának módja, rendje:**

A pályázatokat a Komárom-Esztergom Vármegyei Kormányhivatal főispánja bírálja el. Minden csatolandó dokumentumot egyszerre kérünk benyújtani, csak a hiánytalan dokumentációt tekintjük érvényesnek. A pályázat kiírója fenntartja magának a jogot, hogy megfelelő pályázó hiányában a pályázati eljárást eredménytelennek nyilvánítsa, és 30 napon belül új pályázatot írjon ki.

A pályázati kiírással kapcsolatosan további információt Kovácsné Németh Andrea osztályvezető nyújt, a 33/795-034-es telefonszámon.

**A pályázat elbírálásának határideje:** 2025. augusztus 31.

**A pályázati kiírás további közzétételének helye, ideje:**

www.kormanyhivatalok.hu – 2025. június 06.

**A munkáltatóval kapcsolatos egyéb lényeges információ:**

A pályázat a kormányzati igazgatásról szóló 2018. évi CXXV. törvény hatálya alá esik, a foglalkoztatás kormányzati szolgálati jogviszony keretei között történik. A kiírt álláshelyre határozatlan idejű kormányzati szolgálati jogviszonyt létesítünk 6 hónap próbaidő kikötésével. Tájékoztatjuk a pályázókat, hogy eredménytelen pályázat esetén - amennyiben pályázati anyagukban külön mellékelt nyilatkozattal kifejezetten kérik - önéletrajzuk egy később megüresedő pozíció betöltése érdekében bekerül a Kormányhivatal kiválasztási adatbázisába. Az adatbázisból a pályázati dokumentáció a pályázó kérésére törlésre kerül. Az adatkezelés hozzájáruláson alapul, hozzájáruló nyilatkozatában foglaltakkal Ön kifejezetten, írásban hozzájárul az önéletrajzában foglalt valamennyi személyes adatának kezeléséhez. Az adatokat a Jogi és Humánpolitikai Főosztály toborzási adatbázisát kezelő munkatársai dolgozhatják fel, valamint kizárólag ők és az esetlegesen megüresedő pozíció szerinti szervezeti egység vezetői ismerhetik meg. Tájékoztatjuk, hogy Ön tájékoztatást kérhet személyes adatai kezeléséről, valamint kérheti személyes adatainak helyesbítését, törlését, zárolását, illetve adatainak a megjelölt célra vagy annak egy részére történő kezelésének megszüntetését. Tájékoztatjuk, hogy a további együttműködést bármikor, indokolás nélkül megtagadhatja. Az adatkezeléssel kapcsolatban Önt megilletik az információs önrendelkezési jogról és az információszabadságról szóló 2011. évi CXII. tv-ben biztosított jogorvoslati lehetőségek (21.-22 §).